Adolf Born

Adolf Born (* 12. jún 1930, České Velenice† 22. máj 2016, Praha) bol český maliar, kresliar, ilustrátor, animátor, karikaturista a kostýmový výtvarník. Bol známy svojimi monarchistickými postojmi.

Život 
Narodil sa v Českých Veleniciach, kde sa hovorilo po česky aj nemecky. V rokoch 1949-1950 študoval výtvarnú výchovu na Pedagogickej fakulte Karlovej univerzity, neskôr prešiel na Vysokú školu umeleckopriemyselnú (atel. prof. A. Pelc 1950-53) a na Akadémiu výtvarných umení (1953-55) v Prahe, kde u prof. A. Pelca absolvoval. Od roku 1960 boli jeho diela vystavené po celom svete a získal za ne mnoho cien. Jeho doménou je grafika - suchá ihla, lept a predovšetkým litografia. V roku 1962 sa oženil a v roku 1964 sa mu narodila dcéra Erika Bornová. Jeho najznámejšie diela zahŕňajú ilustrácie kníh od Miloša Macourka (Mach a Šebestová, Žofka), Julesa Verna (Stroskotanec z Cynthie), A. Dumasa staršieho (Traja mušketieri), Vojtecha Steklača (séria Boříkovy lapálie) a iné. Je tiež autorom kostýmov a dekorácií k opere Antonína Dvořáka Čert a Káča inscenovanej v Národnom divadle, ďalej inscenácie hudobnej fakulty HAMU - opera V studni Viléma Blodka.

Jeho animácia navyše vtipne glosuje aj dej vo filmovej sérií o básnikoch (Jak svět přichází o básníky, Jak básníci přicházejí o iluze, Jak básníkům chutná život) a jeho animácia nechýba dokonca aj v záverečnom dieli Jak básníci čekají na zázrak, ktorý bol uvedený do kín mesiac pred jeho smrťou.

Zomrel 22. mája 2016 vo veku 85 rokov. Posledná rozlúčka s umelcom prebehla vo veľkej obradnej sieni krematória 27. mája 2016.

Ocenenie 
Roku 1974 bol na svetovej výstave v Montreale menovaný karikaturistom roka. V roku 1988 bol menovaný zaslúžilým umelcom. V roku 2003 získal Medailu Za zásluhy 1. stupňa. V roku 2013 získal na Anifilme cenu za celoživotný prínos animovanému filmu.

Výstavy

Referencie

Iné projekty

Externé odkazy 
 
 „Ateisty absolutně nesnáším,“ říká Adolf Born, Před půlnocí, Česká televize, 27. decembra 2012
 Adolf Born pro PL: Evropa bude převálcovaná, Německo islámské. Merkelová jen plní pokyny. EU je to samé, jako když nás okupovali Němci na Parlamentní listy
 Adolf Born, Na plovárně, Česká televize, 10. septembra 2002	

Českí maliari
Českí grafici
Českí karikaturisti
Česko-slovenskí zaslúžilí umelci
Nositelia Medaily Za zásluhy (Česko)